

Tájékoztatás a Humán Papillomavírus (HPV) elleni iskolai kampányoltásról
Tisztelt Szülő/Gondviselő!
Az új koronavírus miatt a köznevelési és szakképzési intézményekben új munkarend bevezetéséről szóló 1102/2020. (III. 14.) Korm. határozatban foglaltak szerint 2020. március 16. napjától az iskolákban a nevelés-oktatás tantermen kívüli, digitális munkarendben kerül megszervezésre. Tekintettel az említett jogszabályban foglaltakra a 2020. március-április hónapban esedékes iskolai kampányoltások végzését felfüggesztettük a 2020. március 19-én Nemzeti Népegészségügyi Központ (NNK) által kiadott 5561-25/2020/JIF számú körlevélben. A SARS-CoV-2 vírus okozta járvány kedvező hazai alakulása lehetővé tette, hogy a kijárási korlátozást elrendelő kormányzati intézkedéseket az ország egész területén megszüntették. A nevelés-oktatás továbbra is tantermen kívüli, digitális munkarendben kerül megszervezésre, azonban az oktatási intézményekben biztosítható, hogy az elmaradt kampányoltások megszervezésre kerüljenek. 
A védőoltások megfelelő szervezésével jelentősen csökkenthető az oltandók (tanulók) közötti találkozások száma, amelynek egyik feltétele, az időbeli ütemezés, pontos időpont megadásával. Az oltás helyszínén iskolában vagy a tanácsadó/rendelő várójában biztosítani kell a szappanos kézmosás és/vagy kézfertőtlenítés lehetőségét, gondoskodni kell a fertőtlenítőszeres takarításról és a gyakori szellőztetésről.
A fentiekben foglaltak figyelembe vételével a 2019/2020-as tanév őszén megkezdett védőoltásoknál az oltási sorozatot még ebben a tanévben be kell fejezni, és meg kell szervezni a 7. osztályos leányok önkéntes, humán papillavírus (HPV) elleni április hónapban elmaradt védőoltás pótlását. Leányának a hepatitis B védőoltás is esedékes, ezért tájékoztatom, hogy a két védőoltás egyidőben külön testtájra is beadható.
Kérem, hogy gondoskodjon leánya megjelenéséről az alábbi helyen és időpontban:
Időpont egyeztetés céljából kérem hívja az alábbi telefonszámot: 06 88/ 789-905 
KÉRJÜK AZ ALÁBBIAK BETARTÁSÁT: 
NE rendelési időben, hanem az azt megelőző fél órában kérje az időpontot.
 Időpont kéréskor kérem jelezze, hogy a Dózsa iskolai HPV kampány oltásra kéri az időpontot.
MASZK viselése kötelező az oltandó és a kísérő részére is.
TARTÓZKODÁS a váróban 6 főnél ne legyen több. 
Segítségüket és megértésüket köszönjük.
Gyermeke oltási könyve, ha 2019.  szeptemberében leadták, az iskolavédőnőnél van, melyet majd 2020. szeptemberében visszakapnak vagy ha iskolavedono2@gmail.com  e-mail címre jeleznek 2020.06.15. után az iskola portáján átvehető.
Az oltás helye: Veszprém Táncsics u. 1. GYERMEKRENDELŐ Dr. Hajdu László
Az oltás ideje: (Dátum, óra) 2020.05.27-06.12. között	Hétfő 13.00 – 15.00 
		Kedd 8.00 - 11.00  
		Szerda 15.00 – 17.00 
		Csütörtök 8.00 – 10.00 
		Péntek páros 13.00 – 15.00 
		Péntek páratlan 8.00 – 10.00 
Intézményvezető
_______________________________________________________________________________________ 

Szülői/Gondviselői nyilatkozat

(Név)…………….. kijelentem, hogy a védőoltás beadásával kapcsolatos tájékoztatást megkaptam, és megértettem. 
Leányom (név, születési idő) a HPV elleni védőoltás beadása céljából a megadott helyen és időpontban megjelenik.

Kérem, hogy a nyilatkozat szövegét küldje meg a  iskolavedono2@gmail.com  e-mail címre. 
Oltással kapcsolatban kérdése, problémája lenne, szintén erre az email címre írhat.

